# **DECIZIA ETAPEI DE ÎNCADRARE**

## Nr. Draft din 13.08.2019.

##

Ca urmare a solicitării de emitere a acordului de mediu adresate de **COMPOSESORATUL NAGYVÉSZ KÖZBIRTOKOSSÁG** cu sediul în com. Satu Mare, sat Satu Mare, nr. 448, jud. Harghita, înregistrată la APM Harghita cu nr. 4198/24.04.2019, completată la nr. 5865/24.06.2019, nr. 6534/12.07.2019, nr. 7094/25.07.2019 , nr. 6987/22.07.2019, nr. 7016/23.07.2019, nr. 7145/29.07.2019, nr. 7258/01.08.2019 nr. 7371/06.08.2019, nr. 7364/06.08.2019 și nr. 7465/08.08.2019 în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 13.08.2019, că proiectul **„Modernizare fermă vaci de carne cu viței și tineretul aferent de reproducție și îngrășare”** propus a fi amplasat în jud. Harghita, com. Satu Mare, sat Satu Mare, str. Drumul 17 Falusi, nr. 1 și extravilan nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 1. e) instalații pentru creșterea intensivă a animalelor de fermă, altele decât cele incluse în anexa nr. 1

 b) punctele de vedere exprimate în scris și susținute în cadrul ședinței Comisiei de Analiză Tehnică din data 13.08.2019, cu privire la prezentul proiectul, respectiv că acesta nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;

 c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018

 **1. Caracteristicile proiectului**

***a) dimensiunea și concepția întregului proiect:***

Titularul proiectului îşi propune reconstrucția fermei cu două grajduri de vaci de carne și tineret bovin prin aplicarea unei tehnologii moderne și totodată tradiționale în ceea ce privește furajare bazată pe pajiști naturale în timpul verii, iar în timpul iernii în grajd de stabulație liberă.

Capacitatea maximă a fermei va fi de cca. 300 capete bovine de carne din diferite categorii de vârstă: vaci mame alăptante cu viței, tineret de îngrășare și tineret de reproducție.

Din cadrul investiţiei lucrările vor fi cuprinde:

* Reconstrucția grajd nr. 4 pentru îngrășare bovine Sc = 1089,28 mp
* Construirea unui padoc neacoperit din beton, lângă grajd nr. Sc = 499,67 mp
* Reconstrucția grajd nr. 5 pentru vacile cu viței Sc = 1088,26 mp
* Suprafața construită extindere pentru grajd nr. 5 Sc = 399,36 mp
* Reconstrucția grajd nr. 1 pentru depozit furaje și remiza utilaje Sc = 1236,20 mp
* Construirea unui șopron de fân pe fundații existente Sc = 482,08 mp
* Construirea unui siloz orizontal Sc = 432,40 mp
* Realizarea a unui bazin vidanjabil pentru levigate de grajd gunoi V = 50 mc
* Realizarea platformă betonată pentru gunoiul de grajd solid Sc =208,08 mp
* Reconstrucția locuința de serviciu și filtru sanitar Sc =146,97 mp
* Punerea în funcțiune unui decantor pentru ape uzate menajere V = 15 mc
* Împrejmuirea în jurul fermei cu dezinfector rutier

**Racordarea la reţelele utilitare existente în zonă;**

* Alimentare cu energie electrică se va racorda la rețeaua existentă.
* Alimentarea cu apă a investiției va fi asigură din 3 captări din izvoare de coastă, într-un bazin de colectare, de unde apa va fi pompată într-un bazin de tampon de 50 mc. Apa va fi utilizată pentru:
* În scopuri igienico-sanitare
* Adăpatul animalelor – cu adăpătoare automate
* Apele uzate fecaloid-menajere vor fi dirijate într-un bazin impermeabilizat vidanjabil de 15 mc
* Dejecțiile solide se vor evacua pe o platformă de gunoi din beton, cu S=200m, cu pereți pe 3 laturi, având înălțimea de 1,50-2,00m, prevăzută cu canal de colectare care conduce lichidul în bazinul de dejecții lichide de V=50 mc.

**Organizarea de șantier**

Organizare de şantier se va realiza în incinta și perimetrul limitei de proprietate a terenului studiat. Se vor amplasa: grupul social, depozitele de materiale, utilajele etc. Organizarea de şantier va cuprinde căile de acces, unelte, scule, dispozitive, utilaje si mijloace necesare, sursele de energie, vestiare, apa potabila, grup sanitar,

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:*

Resursele naturale pentru realizarea proiectului sunt:

• Pamânt provenit din săpările pentru fundații

• Agregate minerale (nisip, pietris) provenite din balastiere.

• Apă

• Material lemnos folosit pentru cofraje și material lemnos de clitate superioară pentru realizarea șarpantei acoperișului.

 Fân pentru hrănirea animalelor – în faza de funcționare

***d) producţia de deşeuri:***

în perioada de construcţie sunt: Deşeurile generate în timpul execuţiei lucrărilor vor fi colectate şi transportate de unitatea specializată care operează în zonă.

În perioada de exploatare a construcțiilor

*Tipuri de deşeuri, care generează în ferma:*

* Deșeul sanitar- veterinar constituit din ace seringi, ambalaje de medicamente va fi colectat şi eliminat – prin unităti atestate.
* Deşeurile metalice – rezultat din activitatea de întreținere utilaje va fi valorificat prin serviciul de gospodărie comunală
* Deşeul de ulei uzat – rezultat va fi valorificat prin unităţi specializate atestate colectare a acestui tip de deşeu
* Deşeurile menajere vor fi colectate şi transportate de catre operatorul de salubritate din zona, pe baza de contract.
* Toate tipurile de deşeuri industriale ambalaje deteriorate, hârtie, cartoane, mase plastice, vor fi colectate în conteinere speciale şi predate unității serviciul de gospodărie comunală;
* Cadavrele de animale imediat vor fi transportate în locul special amenajat şi depus în conteiner închis şi predat pt. incinerare unităților specializate;

***e) poluarea și alte efecte nocive***:

***1.emisii în aer***

*-* Sursele principale de poluare a aerului specifice execuţiei lucrării pot fi grupate după cum urmează:

 • activitatea utilajelor de construcţie pentru punerea in opera a lucrărilor;

• transportul materialelor, prefabricatelor, personalului;

• manipularea materialelor;

*-în timpul exploatării: se* vor genera emisii ce pot rezulta de la platforma de depozitare a deşeurilor solide, adică: NH3, H2S, CO2, CH4, N2O.

 ***2. emisii în apă:***

*- În perioada de construcţie*, sursele posibile de poluare a apelor sunt cauzate de execuţia propriu-zisă a lucrărilor, traficul de şantier şi organizarea de şantier. Astfel:

• apele uzate menajere, rezultate de la grupurile sanitare şi din igienizări care au loc in cadrul organizarii de santier;

• apele meteorice căzute pe platforma de lucru ale organizării de şantier;

• scurgerile accidentale de la utilaje şi mijloace de transport;

• manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă poate conduce la producerea unor deversări accidentale;

• În cadrul şantierului, în perioadele cu ploi abundente, pot apărea unele eroziuni provocate de apele de şiroire.

*-În perioada de exploatare se vor prevedea separat bazine de colectare etanșe pentru colectarea apelor uzate menajere, apelor pluviale cu conținut de dejecții lichide și pentru colectarea dejecțiilor lichide și a mustului de bălegar*:

**Apele uzate fecaloid-menajere (**Qzi med = 0,20mc/zi) vor fi dirijate într-un bazin impermeabilizat vidanjabil de V1=15 mc. Apele uzate vidanjate vor fi transportate la cea mai apropiată stație de epurare mecano-bilogică.ermediul unui bazin vidanjabil etanș cu V=15mc. Apele uzate vidanjate vor fi transportate la cea mai apropiată stație de epurare mecano-biologică.

**Apele pluviale** căzute pe platforma de stocare dejecții se scurg – datorită înclinației platformei spre canalul colector care le conduce în bazinul de stocare dejecții lichide.

**Dejecțiilor lichide** vor fi colectate în bazinul de dejecții lichide de V=50mc. După perioada de stabilizare dejecțiile vor fi utilizate ca fertilizant (îngrășământ natural).

***3.emisii în sol****:*

*- În perioada de execuţie* a lucrarilor de construcție, sursele posibile de poluare a solului sunt:

• depozitarea necontrolată şi pe spaţii neamenajate a deşeurilor rezultate din activităţile de construcţii:

• depozitarea necorespunzătoare, direct pe sol, a deşeurilor rezultate din activitatea de construcţii poate determina poluarea solului şi a apelor subterane prin scurgeri directe sau prin spălarea acestor deşeuri de către apele pluviale;

• depunerea pulberilor şi a gazelor de ardere din motoarele cu ardere internă a utilajelor şi spălarea acestora de către apele pluviale, urmate de infiltrarea în subteran;

• scăpări accidentale sau neintenţionate de carburanţi, uleiuri, ciment, substanţe chimice sau alte materiale poluante, în timpul manipulării sau stocării acestora.

*În perioada de exploatare:* dejecțiile solide se vor depozita pe o platformă de depozitare betonată, cu racord la bazinul de colectare a mustului de gunoi de grajd, pentru prevenirea poluării solului.

***4.zgomot****:*

*-**În perioada de realizare* a construcţiei, în condiţii de activitate normală, nivelul de zgomot în zona amplasamentului şi la limita acestuia este mai mic decât nivelul de zgomot admisibil. În zona respectiva, sursele de zgomot şi vibraţii sunt reprezentate de mijloacele de transport pe drumul comunal. Nivelul de zgomot produs de utilajele de transport este sub 80 dB.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului**: terenul se află în extravilanul și intravilanul localității Satu Mare, folosința actuală fermă agricolă în intravilan și pășune în extravilan *conform Certificatului de urbanism nr. 2/21.01.2019 emis de Primăria Comunei Satu Mare.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la cca. 7,4km față de limita sitului Natura 2000 ROSPA 0034-*Depresiunea și Munții Ciucului.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: Redusă o parte a extravilanul și intravilanul comunei Satu Mare*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*Se apreciaza ca proiectul va avea impact nesemnificativ, numai în zona şi pe perioada în care se vor executa lucrări. Impactul global prognozat va fi pozitiv.

 e) probabilitatea impactului:nu se estimează un impact negativ semnificativ.

 f) debutul, durata, frecvența și reversibilitatea preconizate ale impactului: Impactul va fi temporar pentru perioada lucrărilor de execuţie. Pentru perioada de exploatare impactul nu va fi semnificativ. Atât pentru perioada de lucrări de construcţie, cât şi pentru perioada de exploatare sunt propuse, pentru fiecare aspect de mediu în parte, măsuri de prevenire şi reducere a impactului asupra mediului.

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: Proiectul nu va avea impact semnificativ asupra mediului, atât pe perioada în care se vor executa lucrările cât şi pe perioada de exploatare a clădirii. Pentru fiecare aspect de mediu sunt propuse măsuri de prevenire şi reducere a impactului atât pe perioda lucrărilor de construcţie, cât şi pe perioada de exploatare

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

1. Respectarea prevederilor Avizului de gospodărire a apelor nr. 140 din 11.07.2019 emis de ABA Mureș,
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
4. abandonarea, înlăturarea sau eliminarea deşeurilor în locuri neautorizate;
5. staţionarea mijloacelor de transport în afara terenurilor desemnate în acest scop
6. distrugerea sau degradarea, prin orice mijloace, a vegetaţiei ierboase sau lemnoase;
7. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.
8. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005. Beneficiarul are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.
9. Fertilizarea cu dejecţii animaliere se va face respectând în mod obligatoriu

prevederile - „Codului de bune practici agricole pentru protecţia apelor împotriva

poluării cu nitraţi din surse agricole” aprobat prin Ordinul comun al MMGA

nr. 1182/2005 şi MAPDR nr.1270/2005

1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Titularul/operatorul activităţii îşi va planifica activităţile din care rezultă mirosuri

dezagreabile persistente, sesizabile olfactiv (transportul dejecţiilor, anumite lucrări de

întreţinere) ţinând seama de condiţiile atmosferice, evitându-se planificarea acestora

în perioadele defavorabile dispersiei pe verticală a poluanţilor (inversiuni termice,

timp înnourat), pentru prevenirea transportului mirosului la distanţe mari. Se va face

instruirea personalului pentru a-şi desfăşura activitatea astfel încât nivelul mirosului

să fie minim.

1. Lucrările se vor efectua numai în perimetrul aferent proiectului.
2. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea l La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr. 1798/2007.
3. Distanța minimă de protecție sanitară între teritoriile protejate și perimetrul unității va fi de 200m.
4. La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István